ບັນດາປະເທດສົ່ງສານອວຍພອນທ່ານນາຍົກລັດຖະມົນຕີຫງວຽນຊວນຟຸກ
ທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ
ວັນທີ 07/04 ທ່ານ ທອງສິງ ທຳມະວົງ ນາຍົກລັດຖະມົນຕີ ສາທາລະນະລັດ ປະຊາທິປະໄຕ ປະຊາຊົນ ລາວ, ທ່ານ ຫຼີເຄີຊຽນ ນາຍົກລັດຖະມົນຕີ ສາທາລະນະລັດ ປະຊາຊົນ ຈີນ ໄດ້ສົ່ງສານອວຍພອນເຖິງທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ. ເນື້ອໃນສານອວຍພອນຂອງທ່ານນາຍົກລັດຖະມົນຕີ ສປປ.ລາວ ຂຽນວ່າ: ຂ້າພະເຈົ້າເຊື່ອໝັ້ນຢ່າງແນນອນວ່າ ດ້ວຍຄວາມສາມາດ ແລະ ບົດຮຽນອັນອຸດົມສົມບຸນຂອງສະຫາຍ, ສສ ຫວຽດນາມ ຈະສືບຕໍ່ມີສະຖຽນລະພາບ, ເສດຖະກິດເຕີບໂຕ, ຊີວິດການເປັນຢູ່ຂອງປະຊາຊົນນັບມື້ນັບໄດ້ຮັບການປັບປຸງ, ບົດບາດ ແລະ ທີ່ຕັ້ງຂອງ ຫວຽດນາມ ໃນພາກພື້ນ ແລະ ໂລກໄດ້ຮັບການຍົກສູງຢ່າງບໍ່ຢຸກຢັ້ງ.
ຍິ່ງກ່ວານັ້ນ, ບັນດາບົດຮຽນຂອງສະຫາຍໃນການຊີ້ນຳນຳພາວຽກງານຮ່ວມມື 2 ຝ່າຍ ຫວຽດນາມ - ລາວ ໃນຫລາຍປີຜ່ານມາ, ຈະປະກອບສ່ວນສຳຄັນເຂົ້າໃນການເພີ່ມທະວີການພັດທະນາສາຍພົວພັນມິດຕະພາບທີ່ເປັນມູນເຊື້ອ, ຄວາມສາມັກຄີແບບພິເສດ, ການຮ່ວມມືຮອບດ້ານ ລາວ - ຫວຽດນາມ ນັບມື້ນັບແຕກດອກອອກຜົນ
ໃນສານອວຍພອນ, ທ່ານນາຍົກລັດຖະມົນຕີ ສປ ຈີນ ຫຼີເຄີຊຽນ ຖືວ່າ: ໃນຊຸມປີມໍ່ໆມານີ້ ການພົວພັນ ຈີນ - ຫວຽດນາມ ໄດ້ຮັບການພັດທະນາອັນດີງາມ, ການຮ່ວມມືໃນທຸກຂົງເຂດໄດ້ຮັບການພັດທະນາຢ່າງບໍ່ຢຸດຢັ້ງ, ນຳມາເຊິ່ງຜົນປະໂຫຍດໃຫ້ປະຊາຊົນ 2 ປະເທດຢ່າງແທດຈິງ. ໃນສະພາບການແກ່ງແຍ້ງກັບສາກົນຢ່າງຂ້ຽວຂາດຄືປະຈຸບັນ, 2 ປະເທດຄວນເພີ່ມທະວີຄວາມສາມັກຄີ, ຮ່ວມມືຢ່າງລວງເລິກ ເພື່ອພ້ອມກັນພັດທະນາ. ຈີນ ພ້ອມແລ້ວທີ່ຈະມານະພະຍາຍາມພ້ອມກັບ ຫວຽດນາມ ຊຸກຍູ້ການເຊື່ອມຕໍ່ຍຸດທະສາດພັດທະນາ, ນຳບັນດາຂົງເຂດຮ່ວມມືເຂົ້າສູ່ລວງເລິກຢ່າງແທ້ຈິງ, ຊຸກຍູ້ການພົວພັນ ຈີນ - ຫວຽດນາມ ໃຫ້ພັດທະນາຢ່າງປອດໃສ, ມີສະຖຽນລະພາບ.
(ແຫຼ່ງຄັດຈາກ VOV)